Riekswaeg 79

De **A 79** is einen autosjnelwaeg dae van Haelder nao Mesjtreech löp. In 't midde van de jaore '70 wie de ganse A 76 veardig woord gemak, how Riekswatersjtaat de behoefte om eine autosjnelwaeg aan te lègke tösje Haelder en Mesjtreech. Pès dean tied mooste de luuj ömmer binnedoor vaare om vanoet de (toen nog) Oostelike Miensjtreek nao Mesjtreech te komme.
## De aanlègk
Wie me in de jaore zeventig bezig waor mèt de aanlègk van de A 76 waore d'r al planne óm ouch de A 79 aan te lègke. Allein waor nog neet gans bekènd woo dae waeg noe precies keem te loupe. In ieësjte instansie waor 't de bedoeling dat de A 76 langs 't ziekehoes in Haelder zou komme te loupe en zao nao Bóches. Dae waeg loog d'r al, en dös woar 't gans logisch dat 'r in Haelder ein knaupunt zouw komme. Allein höbbe bereikeninge en de sjleeting van de koele d'r veur gezörg dat 't aantal auto's wat gebroek zow make van de sjtadsautowaeg liëger loog es gedach. In feite waor de A 79 geprojekteerd om sjnelle aafveur van kaole en personeel van de koele in en om Haelder te bewirksjtillige. Noe dit gans angesj oetpakde woord besjlis dat de waeg gein aansjleeting kreeg mèt de A 76, meh in eine waeg nao Mesjtreech aan te lègke.
De waeg begint effe wier van de aafsjlaag van de N281 bie Hoeve de Aar. Wae oet Haelder langs de brandweerkazerne ömmer rechdoor bliet vaare, kömp vanzelf op de autosjnelwaeg. De groate waeg wörd effeke veurbie Welte pas autosjnelwaeg, vlak bie de aafrit Kunder.
## Toch nog aangesjloate op de A 76
Wie de A 79 in 1975 veardig waor, leep 'r bie Kunder onger de A 76 door. Meh de luuj die oet de richting van Mesjtreech koame, en nao Aoke wouwe, mooste doorvaare pès Haelder, de sjtadsautowaeg op en bie Bocholtz koosjte ze dan de A 76 op. En angesjom, wenste van Aoke aafkeems, mooste doorvaare pès Kerensheide vaare om dao via de A 2 nao Mesjtreech te kènne vaare. Daorom haet Riekswatersjtaat in 1979 besjloate om bie Kunder ein knauppunt te make, zoadat luuj die oet Aoke komte direc van de A 76 koosjte aansjleete op de A 79. Hetzelfde gol auch veur luuj die oet de richting van Mesjtreech komte. Die kosj noe aansjleete op de A 76 nao Aoke. Angesjom, oet de richting Gelaen is zo'n aansjleeting neet gemak. En auch neet van de A 79 nao de A 76 richting Gelaen.
## Route de Soleil
De aanlègk van de A 79 haet 'r auch veur gezörg dat verkiër oet de regio Parkstad Limburg noe mèkkeliker nao 't zuide van Europa kint vaare. Want in Mesjtreech geuf de A 79 aansjleeting op de A 2 richting Luuk van wo oet men mèkkelik door kint vaare nao Frankriek en wier.

## De waeg in ein Sjema
 
   
    Besjt&ouml;mming 
      oet 
     
      Aafritn&ouml;mmer
    
    Besjt&ouml;mming 
      nao
  
   
    
     
      Haelder
    
    
  
   
    Voelender
    7 
      Haelder Centrum
    Haelder 
      Welte
  
   
    
     
      Knauppunt 
        Kunderberg
    
    
  
   
    Kl&ouml;mme
    6 
      Voelender
    Voelender
  
   
    H&ouml;lsberg, 
      Valkeberg
    5 
      Kl&ouml;mme 
    Kl&ouml;mme
  
   
    Valkeberg
    4 
      H&ouml;lsberg 
    H&ouml;lsberg, 
      Valkeberg 
  
   
    Meersje
    3 
      Valkeberg 
    Valkeberg, 
      Houthem 
  
   
    Bunj
    2 
      Meersje 
    Meersje 
      
  
   
    Mesjtreech
    1 
      Bunj 
    Bunj 
      &gt; aansjleeting nao A2
  
   
    Luuk
     
      Knauppunt 
        Kruisdonk 
    
    Aansjleeting 
      mit A 2
  
  
    &nbsp;
     
      Mesjtreech
    
    &nbsp;
  


## Get fotos

Plaetje:Knooppunt_Kruisdonk.jpg|Sjplitsing van de A 2 en de A 79 bie Knauppunt Kruusdonk (2007)
Plaetje:A79-Rothem-2.JPG|Bie Raotem, geliek nao Knauppunt Kruusdonk
Plaetje:AutosnelwegA79.JPG|Richting Haelder
Plaetje:Rieksweeg79.jpg|De A 79 bie Voelender